ประกาศกรมประมง เรื่อง กำหนดหลักเกณฑ์และวิธีการจัดทำเครื่องหมายประจำเรือประมงพาณิชย์ พ.ศ. 2558

ประกาศกรมประมง

ประกาศกรมประมง
เรื่อง
กำหนดหลักเกณฑ์และวิธีการจัดทำเครื่องหมายประจำเรือประมงพาณิชย์
พ.ศ. ๒๕๕๘

อาศัยอำนาจตามความในมาตรา
๘๑ (๔) แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้ ดังต่อไปนี้

ข้อ
๑  ให้ผู้ได้รับใบอนุญาตทำการประมงพาณิชย์ที่ใช้เรือขนาดตั้งแต่สามสิบตันกรอสขึ้นไปดำเนินการจัดทำเครื่องหมายประจำเรือประมงตามที่กำหนดดังนี้
(๑)
เครื่องหมายประจำเรือประมงประกอบด้วยตัวอักษรโรมันและตัวเลข
มีขนาดไม่น้อยกว่าสิบเซนติเมตรไม่เป็นสีเดียวกันหรือใกล้เคียงกับสีพื้น
เขียนที่หัวเรือภายนอกทั้งสองด้าน ต่อท้ายจากเลขทะเบียนเรือของกรมเจ้าท่า
(๒)
ตัวอักษรตัวแรกให้ใช้แทนพื้นที่ที่ทำการประมงหรือพื้นที่ทำการขนถ่ายสัตว์น้ำดังนี้
(๒.๑)
กรณีเรือประมงที่ทำการประมง
(ก) พื้นที่ทำการประมงในฝั่งอ่าวไทย           ให้ใช้ตัวอักษร
T
(ข) พื้นที่ทำการประมงในฝั่งอันดามัน          ให้ใช้ตัวอักษร
A
(ค) พื้นที่ทำการประมงในทะเลหลวง           ให้ใช้ตัวอักษร
H
(ง) พื้นที่ทำการประมงในรัฐชายฝั่ง             ให้ใช้ตัวอักษร
F
(๒.๒) กรณีเรือขนถ่ายสัตว์น้ำ
(ก) พื้นที่ขนถ่ายสัตว์น้ำในฝั่งอ่าวไทย           ให้ใช้ตัวอักษร
T
(ข) พื้นที่ขนถ่ายสัตว์น้ำในฝั่งอันดามัน          ให้ใช้ตัวอักษร
A
(ค)
พื้นที่ขนถ่ายสัตว์น้ำในเขตทะเลชายฝั่งตามกฎข้อบังคับสำหรับการตรวจเรือให้ใช้ตัวอักษร
R
(ง)
พื้นที่ขนถ่ายสัตว์น้ำในเขตทะเลนอกน่านน้ำไทยตามกฎข้อบังคับสำหรับการตรวจเรือ
ให้ใช้ตัวอักษร U
ในกรณีเรือประมงที่ทำการประมงจดทะเบียนเป็นเรือขนถ่ายสัตว์น้ำ
ให้ระบุตัวอักษรที่ใช้แทนพื้นที่ทำการประมงเป็นอักษรตัวแรก
ตามด้วยตัวอักษรที่ใช้แทนพื้นที่ทำการขนถ่ายสัตว์น้ำ
(๓)
ตัวอักษรแสดงขนาดของเรือให้ต่อท้ายตัวอักษรตาม (๒) ดังนี้
(ก) ขนาดตั้งแต่สามสิบตันกรอสแต่ไม่เกินหกสิบตันกรอส
   ให้ใช้ตัวอักษร M
(ข) ขนาดตั้งแต่หกสิบตันกรอสขึ้นไป                          ให้ใช้ตัวอักษร
L
(๔)
ตัวเลขแสดงประเภทเครื่องมือประมงให้ต่อท้ายตัวอักษรตาม (๓) ดังนี้
(ก) ประเภทเครื่องมืออวนลาก                    ให้ใช้รหัส
๐๑
(ข) ประเภทเครื่องมืออวนล้อมจับ                 ให้ใช้รหัส
๐๒
(ค) ประเภทเครื่องมือคราด                        ให้ใช้รหัส
๐๔
(ง) ประเภทเครื่องมืออวนช้อน อวนยก           ให้ใช้รหัส
๐๕
(จ) ประเภทเครื่องมืออวนครอบ                   ให้ใช้รหัส
๐๖
(ฉ) ประเภทเครื่องมืออวนติดตา                   ให้ใช้รหัส
๐๗
(ช) ประเภทเครื่องมืออวนรุนเคย                  ให้ใช้รหัส
๐๘
(ซ) ประเภทเครื่องมือลอบ                         ให้ใช้รหัส
๐๙
(ฌ) ประเภทเบ็ด                                   ให้ใช้รหัส
๑๒
(ฎ) ประเภทเครื่องมืออื่น ๆ                        ให้ใช้รหัส
๑๓
(ฏ) ประเภทเรือขนถ่าย                            ให้ใช้รหัส
๘๐
(ฐ) ประเภทเรือปั่นไฟ                              ให้ใช้รหัส
๙๐
(ฑ) ประเภทเรือสนับสนุนอื่น ๆ                   ให้ใช้รหัส
๙๑
ในกรณีที่เรือประมงได้รับใบอนุญาตให้ใช้เครื่องมือทำการประมงหลายประเภท
ให้ระบุตัวเลขแสดงประเภทเครื่องมือทำการประมงให้ครบทุกประเภท

ข้อ
๒  ให้นำเครื่องหมาย QR Code ที่กรมประมงออกให้ติดไว้ภายในห้องควบคุมเรือบริเวณที่สังเกตได้ชัดเจน

ข้อ
๓  ให้ดำเนินการจัดทำเครื่องหมายประจำเรือให้เสร็จสิ้นภายในหกสิบวันนับแต่วันที่ได้รับใบอนุญาตทำการประมงหรือได้รับการจดทะเบียนเป็นเรือขนถ่ายสัตว์น้ำ

ข้อ
๔[๑]  ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ประกาศ ณ วันที่ ๒๘
ธันวาคม พ.ศ. ๒๕๕๘
วิมล  จันทรโรทัย
อธิบดีกรมประมง

ปุณิกา/ปริยานุช/จัดทำ
๘ มกราคม ๒๕๕๙

[๑] ราชกิจจานุเบกษา
เล่ม ๑๓๒/ตอนพิเศษ ๓๕๒ ง/หน้า ๑๙/๓๐ ธันวาคม ๒๕๕๘